Leeurivier is 'n klein dorpie in die KwaZulu-Natal Middelande, Suid-Afrika. Die dorpie is 8 km wes van Howick, aan die westekant van die N3 nasionale pad, naby die gelyknamige rivier. Daar was eens op 'n tyd baie leeus in die omgewing. Die laaste leeu is in 1856 by St. Ives, wes van die dorp geskiet. Daar word met skape, varke en beeste geboer terwyl suiwelprodukte ook belangrik is. Lys van dorpe in Suid-Afrika "Hoofplek Leeurivier". Sensus 2011. Op Pad in Suid-Afrika. B.P.J. Erasmus. 1995. ISBN 1-86842-026-4